《方山归鹤》
明代·徐贯

前山如屏幛，华表相屹立。我闻丁令威，化鹤有仙迹。

此事已千载，渺茫亦难即。而翁不可见，怅望云飞翼。

何日复归来，毕竟无消息。徙倚怀感伤，衷情浩无极。

作者简介：（?—1502）明浙江淳安人，字元一。天顺元年进士。授兵部主事，官至工部尚书。熟于边务谋划，巡视福建海道，料理苏松水患，绩亦可记。以疾乞致仕，卒谥康懿。有《馀力集》。